1401

**1401** (**[[Римски бројки|]]**) — година според општоприфатениот календар. Тоа била 1401 година од новата ера, 401. од вториот милениум, 1. од XV век и втора од 1400-тите.

## Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 6909 и 6910 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 6151 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 5161 и 5162 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 2154.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 1401 година се протега во 4037 и 4038, додека според второто гледиште, годината трае во текот на 4097 и 4098 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, и годината ја брои како 1944. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 803 и 804 исламска година.

## Настани
* 6 јануари — Рупрехт Фалечки бил крунисан за Крал на Римјаните во Келн.
* 2 март — лолардот Вилијам Сотри станал првата личност којашто била спалена на клада во Смитфилд.
* 13 март — Самогитијците, поддржани од Големиот војвода Витаутас, се побуиниле против тевтонските витези и запалиле два замока. Витаутас се здобил со поголема автономија од страна на кралот на Полско-литванска Државна Заедница Јогаила.
* 24 март — турско-монголскиот владетел Тамерлан го ограбил Дамаск. 
* јуни
** територијата на Пејл во Ирска се смалила на Даблин, Килдер, Лаут и Мит.
** Тамерлан го нападнал градот Багдад во Џалаиридскиот Султанат.
* 14 октомври — делхискиот султан Махмуд II повторно дошол на власт.

### Непознат датум
* Законот De heretico comburendo бил изгласан во Англија откако Кентерберискиот архиепископ го притиснал кралот Хенри IV да ги протера лолардите како кривоверци.
* Дилавар Хан го основал Малавскиот Султанат во денешна Индија.
* Монархот Хо Куи Ли од династијата Хо (денешен Виетнам) му го предал престолот на неговиот син Хо Ханг Туонг.
* Во Маџапахит (денешна Индонезија) избувнала четиригодишна граѓанска војна.
* Династијата Чосон (денешна Кореја) званично станала вазал на кинеската династија Минг.
* Шогунатот Ашикага (деннешна Јапонија) станал вазал на кинеската династија Минг.

## Родени
мини|десно|150п|Франческо I Сфорца
* 27 март — Албрехт III, гроф на Баварија (1438-1460) (п. 1460)
* 10 мај — Томас Туденхам, господар (п. 1462)
* 12 мај — Шоко, крал на Јапонија (п. 1428)
* 23 јули — Франческо I Сфорца, италијански кондотјер (п. 1466)
* 14 септрмври — Марија Кастиљска, кралица на Арагон и Неапол (п. 1458)
* 27 октомври — Катерина од Валоа, кралица на Англија (1420-1422) (п. 1437)
* 28 октомври — Томас Сент Клер, англиски господар (п. 1435)
* 26 ноември — Хенри Бофорт, 2. гроф на Сомерсет (п. 1418)
* 21 декември — Томазо Мазачо, италијански сликар (п. 1428)
* непознат датум
** Шарл I Бурбонски, гроф на Клермон ан Бовези (п. 1456)
** Јакоба, грофица на Ено, Холандија и Зеланд (п. 1436)
* веројатно — Николај Кузански, германски филозоф, математичар и астроном (п. 1464)

## Починале
* март — Вилијам Сотри, англиски лолард
* 8 април или 8 август — Томас Бошан (р. 1338)
* 25 мај - Марија Сицилиска (р. 1363)
* 14 септември - Доброгост, полски епископ (р. 1355)
* октомври - Анабела Драмонд, кралица на Шкотска
* 19 октомври - Џон Чарлтон, 4. барон на Чарлтон (р. 1362)
* 20 октомври - Клаус Штертебекер, германски пират
* 25 ноември - Тарабја, крал на Ава (р. 1368)
* непознат датум - Андроникос Асен Закарија, барон на Чаландрица и Аркадија, Голем констабл на Археја

## Надворешни врски

01401